
ETOS EDITOR 



m 



Konvensyen Sai Fai Pertama Malaysia 

PERTAMA sekali, penghargaan setinggi-tingginya buat kalian yang 
telah bersusah-payah datang dan berhimpun untuk Forum Mini 
dan Konvensyen Sai Fai yang diadakan pada 19 April 2009 yang 
lepas sempena Pesta Buku Antarabangsa Kuala Lumpur di PWTC. 
Ianya sendiri satu sejarah buat detik kesusasteraan Malaysia. 

Sesungguhnya konvensyen dan forum yang "amat" kecil 
dari segi skop dan agenda itu tidak akan berjalan dengan lancar dan 
baik jika tidak adanya sokongan serta kehadiran saudara saudari 
sekalian yang telah sama-sama bertepuk tangan, mengaju soalan 
-soalan cepu emas, dan sama-sama bergambar dan me- 
raikan pemotongan kek penulis terkemuka fantasi wanita, Kak 
Nisah Haron. Secara klise tetapi ikhlas: tanpa anda, siapalah kami. 

Sesungguhnyakemunculanpelbagairetorikdanperbincangan 
yang hangat pada forum mini hari itu (contohnya, berkenaan PPSMI 
yang sudahpun dimansuhkan oleh Kerajaan, genre spekulasi di- 
tuduh tidak membawa nilai atau falsafah yang agung, kekeliruan 
fiksyen sains dan fantasi sains, kekurangan bahan bacaan fiksyen 
sains dan fantasi bahasa Melayu yang baik, penyalinan identiti 
barat dalam hasil kerja fiksyen sains dan fantasi tempatan mutakhir, 
kekurangan penulis wanita dalam fiksyen sains dan fantasi, kelesuan 
populariti fiksyen sains) telah dapat membuka mata khalayak bahawa 
sekurang-kurangnya, isu dan perkara berkenaan fiksyen sains dan 
fiksyen spekulasi yang berlingkar dalam zine ini bukanlah satu 
genre mainan tetapi telah sedia ada dalam melestarikan satu nilai 
yang tersendiri terhadap tempo nadi kesusasteraan Malaysia. 

Harapan saya tinggi, seperti penghasilan edisi kedua ini, 
agar zine ini, serta komuniti yang baru hendak bermula ini dapat 
mengumpulkan lebih ramai pembaca fiksyen sains dan fantasi, 
mengorak langkah centauri alfa yang tidak tercapai dahulunya. 

PERSURATAN SAI-FAI 



FS Tidak Sesusah Itu 

oleh FADLI AL-AKITI 

KEAJAIBAN berlaku pada detik yang tidak disangka-sangka. Saya 
selalu bertanya pada diri saya jika fiksyen sains (FS) benar-benar 
dikenali oleh ahli cerdik pandai sastera di universiti tempatan atau 
ianya masih satu genre tempelan buat mereka. Untuk makluman 
pembaca, bahan kajian secara akademik (ataupun secara sembero 
-no) tentang fiksyen sains, apatah lagi tentang fiksyen sains tempatan 
boleh dikira dengan jari. Malah umum mengenali fiksyen sains se- 
bagai bahan bacaan remaja, seperti yang dilaporkan oleh Dr. Othman 
Puteh, Rubaidin Siwar dan Abdul Ahmad. Pada masa sekarang, 
dengan bantuan majalah sastera berprestij Malaysia, Dewan 
Sastera serta majalah "penulis cilik", Tunas Cipta, beberapa rakan 
penulis telah cuba meletakkan fiksyen sains pada tempat yang betul. 
Penulisan rencana dan blog seperti putera sai-fai Malaysia, Ahmad 
Patria Abdullah, penulis tersohor Nisah Haron, SM Zakir, penulis 
muda Nazri M Annuar, Zulkifli Khair, Amir Husaini, Firdaus Ariff 
serta saya sendiri telah cuba merekayasakan fiksyen sains pada tem- 
pat yang betul seperti yang ditelaah oleh pengkaji barat. 

Pada beberapa bulan lepas, saya telah menghantar "cerpen" 
saya kepada editor Tunas Cipta oleh sebab desakan editor- 
nya untuk satu sumbangan tulisan daripada saya (saya katakan saya 
tidak sempat hendak menulis sebuah rencana). Cerpen ini telah 
dikomentar oleh penyelidik dna pensyarah sastera, Pn. Siti Hajar 
pada edisi Tunas Cipta berikutnya. Beliau tidak menyukai cer- 
pen saya yang "entah apa-apa" itu. Saya tidak endah tentang itu, 
tetapi saya agak takjub dengan pandangan beliau bahawa karya 
fiksyen sains mesti "menyampaikan perenggan naratif yang ber- 
salut dengan hal-hal dan istilah saintifik, prosa teknikal dan penuh 
istilah fizik/geologi/biologi/kimia yang hidup untuk 'menghidup- 
kan' cerita yang berlatarkan sains". Ya, pengkaji itu betul dalam 
satu sisi. Tetapi adakah fiksyen sains berhenti di situ sahaja? 

Saya telah mengirim sebuah e-mel kepada beliau, 
menjelaskan beberapa perkara tentang tujuan saya menulis 
cerpen itu dan kenapa saya wujudkan cerita sebegitu. 
Beliau tidakmembalas sampaisekarang. Olehsebabitu, sayasediakan 
surat "tak berbalas" saya di sini untuk paparan dan penghayatan:- 

Assalamualaikum Pn. Siti Hajar, 

Terdahulunya, izinkan saya mengucapkan setinggi-tinggi terima kasih atas 
kesudian puan mengulas cerpen Nukilan Dari Marikh saya yang saya titip- 
kan buat Bonda di majalah Tunas Cipta pada awal tahun ini. Kesudian puan 
memberi beberapa pandangan bernas amat saya hargai dan saya teladani. 

Izinkan saya perjelaskan beberapa perkara untuk makluman puan, walau- 
pun puan mungkin mempunyai "reservations" tertentu berkenaan cerpen 
berikut: 

1. Pertama sekali, jika puan hendak tahu, cerpen yang disiarkan itu bukan- 
lah cerpen per se tetapi merupakan segmen novel saya yang tidak sempat 
saya siapkan (oleh sebab latar jiwa, tempat dan manusianya yang terlalu 
luas) yang berkenaan dengan permasalahan bidang bioteknologi dan peng- 
klonan (dalam babak akhir "cerpen" itu, daging yang dihantar ke Marikh 
merupakan daging klon manusia yang tidak berjaya, di mana dalam babak 
berikutnya, beberapa spesies haiwan yang dicantum-cantumkan gen mere- 
ka memakan daging tersebut). Saya melalui jalan buntu untuk meneruskan 
ceritanya berikutan (saya sedar) tema-tema yang dipilih buat novel tersebut 
agak tidak sesuai dengan nilai dan moral masyarakat timur malah banyak 
menggambarkan adegan-adegan yang kejam. Malah, isu klon (walau- 
pun sudah diperkenalkan oleh Rahmat Haroun Md. Hashim dalam novel 
Manuklon) agak sensitif terhadap Aqidah Islam. 

2. Oleh sebab itu, projek ini "terbengkalai". Sewaktu Bonda menelefon 
saya menginginkan sebuah cerpen, saya terpaksa menolak kerana saya 
langsung tidak ada cerpen fiksyen sains waktu itu yang boleh disiarkan. 
Saya juga sedang berkhidmat di Kelantan pada waktu itu maka tugas saya 

tidak memberi ruang masa untuk saya menulis sebuah cerpen fiksyen 
sains dalam masa yang pendek. Bonda memujuk, lalu saya sampaikan 
dua "cerpen" daripada segmen "bab" novel tersebut buat Bonda. Maka 
saya terkejut bila sebuah daripada cerpen itu tersiar (Alhamdulillah!), 
oleh sebab, seperti yang puan sendiri maklum, ia kelihatan 
"tergantung", "lewah" atau "tidak cukup serba-serbi." 

3. Bukanlah niat saya kiranya hendak menyusahkan puan membaca 
lalu menganalisa cerpen saya. Maka ingin saya mohon maaf jika cerpen 
itu agak menyusahkan puan dalam menilai lalu mengulasnya. 

4. Ingin saya maklumkan beberapa perkara. Hal gambaran Marikh 
semacam Bumi (kecuali geologinya yang berbentuk tanah batu merah, sejuk, 
berdebuyangsengajatidakdimasukkandalamnovel,memang,satukesalahan 
sayatidakmenggambarkandenganlebihterperinci)itumemangdisengajakan 
danamatbaikbilapuandapatmelihatpersamaannya,lebih-lebihlagiberkenaan 
"analogi budaya" serta penempatan (yang sudah mula tertampak 
majmuk dan kosmopolitan, bukan seperti dalam koloni filem Aliens atau 
novel Mars oleh Ben Bova) Marikh yang menyerupai Bumi. Seperti yang 
puan maklum, memang ideal Marikh adalah "cerminan" kepada Bumi, 
mengambil falsafah "manusia menyalin perkara yang mereka tahu". Hal 
geologi hidupan Marikh (yang tidak ada apa-apa) dibiarkan minimal. 

5. Saya kurang menyukai mengambil gambaran-gambaran terperinci secara 
saintifik. Walaupun cadangan puan itu saya setuju, tetapi ingin kiranya saya 
maklumkan, dalam penulisan fiksyen sains, terdapat dua jenis mazhab, 
soft science (sains lembut) dan hard science (sains tulen). Keinginan 
puan dalam menginginkan saya melontarkan naratif-naratif dengan 
kata kunci saintifik merupakan idealisme penulis fiskyen sains berat, tulen 
atau "hard science fiction" . Di dalam "hard science fiction" pula, ada sebuah 
subgenre yang bernama literal SF, di mana penulis menggunapakai setiap 
nama saintifik untuk dipuitiskan dalam naratif . Saya amat tidak menggemari 
penggayaan ini. Saya lebih cenderung kepada penggayaan 
penulis seperti Micheal Crichton, Kevin J. Anderson dan Frank Herbert 
yang tidak mengada-adakan sangat fakta dan kata kunci sains 

dalam karya mereka tetapi lebih menjerumus ke arah falsafah sains (kenapa 
dan apayang menyebabkan, dan apatindakanmanusiadalam situasi itu) dalam 
latar yang "sebenar" terhadap manusia. Genre mereka lebih terarah kepada 
Soft SF yang mengikuti bapa moden FS, Ray Bradbury (Isaac Asimov, J 
Hubbard, JW Campbell serta Arthur C Clarke merupakan pelopor Hard 
SF). Saya tidak mahu mencipta Marikh yang saintifik tetapi Marikh yang 
"hidup dan sengsara" seperti Bumi "sekarang", sepertimana yang dibuat 
oleh Herbert terhadap planet Arrakis, Geidi Prime atau Harkonnen (beliau 
menggunapakai latar Empayar British dan sejarah imperialisme Eropah). 
Puan boleh rujuk siri kitar semula Battlestar Galactica yang meminimakan 
hal-hal teknik sains tetapi mengutamakan cerita dan falsafah di sebaliknya. 

6. CerpenZ/^r6>^yangturutdisiarkandalamrwn<2^C/ptoadalahcontohsebuah 
cerpen yang menggunapakai hal Hard SF tetapi terjerat menjadi Soft SF. 

7. Saya agak tersentuh dan gembira melihat puan dap at mencerna hal 
"Malaysia" berkenaan kedatangan koloni di Marikh, walaupun saya tidak 
terniat sebegitu (ideal koloni lebih luas, seperti juga peperangan, memapar- 
kan ianya naluri dalam kitaran manusia turun-temurun untuk berpindah- 
randah, berkembang dan berperang). Sebenarnya novel ini terpecah dalam 
pelbagai watak dan konflik. Saya paparkan dalam "perancangan" novel 
ini, Bumi yang sangat aman, teratur, sistematik dan kesemua kerja sehari- 
hariannya mengikut satu sistem teknologi, malah setiap sudut Bumi wujud 
mata perakam (ya, seperti filem Minority Report, yang apabila keluar filem 
itu, saya terus berhenti menulis novel ini), berlawanan dengan keadaan 
Marikh yang bergolak tidak tentu hala dan tanpa kawalan. Idea saya 
ialah, walaupun Marikh bergolak, di situlah tersimpannya setiap korupsi 
dan rahsia orang bumi (seperti mana daging yang dihantar dari bumi oleh 
sebab kegagalan eksperimen manusia membuat klon manusia) di mana 
seorang protagonis akan "membongkarnya". Marikh juga mempamer- 
kan "the nature of ancient men: primal, beastly in nature, competing and 
killing each other to survive" kepada "squeky clean/systematic" Bumi. 

Di Bumi pula, sebuah keluarga tidak sedar bahawa anak mereka telah 
dicolek dan dijadikan bahan eksperimen klon oleh sebuah syarikat gergasi 
(yang juga menyediakan bekalan senjata buat penduduk Marikh). 

Persoalan kenapa dan mengapa inilah yang perlu dirungkai- 
kan oleh ibu bapa anak ini. Tenia FS yang dinamakan dalam 
novel (atau cerpen) sebegini ialah Distopia (perlawanan ke- 
pada Utopia). Ini yang sebenarnya yang ingin say a sampaikan. 

8. Mohon maaf, panjang pula ceritanya. Tetapi say a masih berterima 
kasih kepada puan kerana telah banyak memberikan panduan. Kalau 
boleh, mahu saja saya tanya satu-satu supaya saya dapat memperbaiki diri. 

Sekali lagi, maaf jika mengambil masa atau tersilap 
kata. Diharap saya dapat berhubung dengan puan lagi buat masa hadapan 
berkenaan sastera dan novel Malaysia. 

MFA 

Puaka Dunwich 



oleh HP LO VECRAFT 



terjemahan oleh FADLI AL-AKITI 

APABILAmendekati kawasan perbukitan gunung itu, seseorang akan 
terasa curiga terhadap cerunnya lebih daripada puncak berbatunya. 
Sisi cerun bukit itu berbalam-balam dalam suram menyebabkan se- 
seorang hanya sanggup menjauhkan diri daripadanya, tetapi hanya 
menyedari tidak ada jalan keluar buatnya untuk pergi dari tempat itu. 
Nundi sebuahjambatan, seseorang akanterlihat sebuahperkampungan 
kecil yang terperap di antara sungai serta cerun vertikal Gunung 
Melingkar, menyedari akan bumbung gambrel rumah-rumahny a yang 
pudar dan bocor, lalu mendapati kampung kecil itu sudah wujud lebih 
awal daripada kampung jiran yang kita maklumkan sebelum ini. 
Memang tidak menenangkan kita, 
dalam pandangan yang lebih dekat, 
melihat rumah-rumah yang ditinggal 
-kan itu sedang menunggu ke- 
hancurannya, malah hanya gerja 
-nya yang rosak menandakan desa 
itu pernah bergerak sebagai satu 
kawasan perdagangan tepi pantai. 

Seseorang akan merasa 
seram untuk melalui jambatan 
kampung itu, walaupun dia tidak 

dapat mencari jalan untuk menghindarinya. Apabila sudah menye- 
berangnya, kita tidak dapat menahan daripada terbau hapak 
yang mengancam, tercipta berabad-abad lamanya. Kita akan 
merasa lega apabila keluar dari perkampungan hantu itu sam- 
bil bergerak melalui sebuah lorong sempit yang mengelilingi 
kaki bukit lalu menjerumus diri kita ke pucak Aylesbury. 
Dengan itu, kita menyedari kita sudah melalui Dunwich. 

Pendatang luar selalunya jarang melawat ke Dunwich, 
lebih-lebih lagi semenjak suatu musim yang menakutkan te- 
lah berlaku, kesemua petunjuk arah jalan ke situ telah ditanggal. 



... kita tidak dapat 
menahan dari- 
pada terbau hapak 
yang mengancam, 
tercipta berabad 
lamanya. 



Pemandangannya, jika dihakimi oleh sesiapa, memaparkan satu kein- 
dahan yang luar biasa, tetapi ia masih tidak mengundang mana-mana 
artis atau pelancong musim panas untuk bersinggah ke tanahnya. 

Dua abad lalu, bila cakap-cakap tentang anak keturunan ahli 
sihir, penyembahan syaitan, dan kewujudan lembaga-lembagapelik di 
hutan bukan omong-omong untuk ditertawakan, ianya satu kebiasaan 
untuk memaling dari berurusan dengan Dunwich. Pada zaman ra- 
sional sekarang, semenjak puaka di Dunwich yang berlaku pada tahun 
1928 telah didiamkan oleh mereka yang tinggal di situ dan mempuny ai 
kebajikan di situ- orang ramai membenci tempat itu tanpa mengetahui 
kenapa. Kemungkinan oleh sebab satu perkara- mereka yang per- 
nah tinggal dan lahir di situ telah cuba melupainya atau pergi jauh 
dari tempat itu buat selama-lamanya, satu perkara biasa yang ber- 
laku di perkampungan lama di New England pada masa itu. Ketu- 
runan mereka dikatakan datang dari tiga keluarga besar dari Salem 
pada 1692. Yang tertinggal dikatakan berubah menjadi mundur baik 
dalamkehidupan seharian mereka, ataupun moral mereka. Kepintaran 
mereka hilang, saling berkahwin antara sesaudara yang kadang-kala 
juga berlakunya sumbang mahram. Sehinggakan hanya nama kelu- 
arga merekalah yang tinggal sebagai bukti keaiban mereka dengan 
tempat itu. Sebilangan keturunan Whatleys dan Bishops masih 
menghantar anak-anak lelaki mereka ke Harvard dan Miskatonic, 
tetapi anak-anak itu tidak pernah pulang lagi ke kampung selepas itu. 

Bersambung ... 

Dua abad lalu, bila bercakap-cakap tentang anak 
keturunan ahli sihir, penyembahan syaitan, dan 
kewujudan lembaga-lembaga pelik di hutan bukan 
omong-omong untuk ditertawakan ... 

Wira Kota Siantan (bahagian terakhir) 

oleh ZULKIFLI KHAIR 

LEBIH KURANG 15 minitkemudian, tiupan angin semakinkencang. 
Kencang dan kencang. Aku kaget. Tidak musthil pihak Exora akan lan- 
carkan "serangan cuaca" ke arah Siatan. Benar. Menerusi sistem radar, 
Sarjan Hasan maklumkan mengenai kewujudan sejumlah antena kira- 
kira 1 0 kilometer dari sempadan. Aku segera teringatkan proj ek senj ata 
elktromagnet HAARP oleh Amerika Syarikat dan Scalar oleh Rusia. 

"Laporan menunjukkan bahawa mereka mampu lakukannya. 
Taufan sebagai contoh mampu dijana dengan mengubah perbezaan 
tekanan di atmosfera menerusi tindakan gelombang elektromegnet 
bertenagatinggi. Kemusnahan sebuahpulau di Caribbean adalahbukti 
kejayaan mereka pada tahun 2011. 30 ribu penduduk pulau tersebut 
mati. Mereka tidak sempat dipindahkan. Semuanya berlaku dengan 
pantas. Nasib mereka sungguh malang disebabkan menjadi bahan 
eksperimen gila!" Demikian kata guruku dalam makmal sebelum 
kami jalankan eksperimen mudah tentang gelombang elektromag- 
net. Ibu juga pernah bercerita akan hal ini cuma tanpa fakta angka. 

Akibatnya, kami buntu. Tiada sasaran untuk ditembak. 
Takkan hendak menembak angin? Jarak 10 kilometer terlalu jauh 
untuk pelancar roket apa lagi senapang dan pistol Beretta. Logiknya, 
serangan udara adalah kaedah serangan tunggal paling efektif. Na- 
mun, pasukan tentera udara tidak boleh diharapkan lagi. Semuanya 
sudah berpaling tadah termasuk Datuk Kota Siantan merangkap Pan- 
glima Tentera Udara. Ternyata, Datuk Kotalah yang paling khianat 
- bapa kepada sekalian pengkhianat. Sebelumnya, dia berucap penuh 
retorik tapi kini dia menjilat dengan penuh lahap akan air ludah- 
nya sendiri yang turut mengandungi lendir kahak hijau. Kami tiada 
pilihan melainkan lari melalui terowong bawah tanah menuju ke 
kawasan pergunungan berhampiran wilayah barat Kota Siantan. 

2027, di kawasan pergunungan berjulat 2,500 hingga 4,700 meter dari 
aras laut. Aku kini sudahpun berusia 25 tahun. Sarjan Hasan menjadi 
pegawai yang paling tua di kalangan kami. Beliau adalah bapa kami, 
tuan guru dan panglima tentera. Jumlah kekuatan kami sekarang ber- 
jumlah 152 orang. Kami tempuhi segala pancaroba bersama. Biarpun 
kawasan pergunungan pernah dibedil oleh 50 buah jet pejuang selama 
tujuh hari tujuh malam pada saban tahun, kami masih bernyawa, 
dan lebih penting, takkan semudah itu untuk mengaku kalah! 

Sesekali kami menyusup masuk ke kota Siantan. Kami lan- 
carkan serangan gerila. Kami letupkan beberapa kawasan strategik 
pihak musuh dan aku sendiri tidak lepaskan peluang mendapatkan 
ibu dan membawanya bersamaku tinggal di kawasan pergunungan. 

Kini, senjata elektromagnet pihak Exora terus diasak ke 
ionosfera dan atmosfera sekitar agar diwujudkan kemarau panjang. 
Sudah lebih dua tahun tidak hujan. Bekalan air daripada sumber 
mata air gunung masih ada tapi jelas terjejas akibat perubahan cuaca 
yang semakin panas. Masalah lain yang timbul ialah kebakaran 
hutan. Sehingga kini, sudah lebih seratus ekar hutan terbakar dan 
dibakar malah ada di antara anggota kami yang melecur terbakar. 



Sesekali kami menyusup masuk ke kota Siantan. 

Kami lancarkan serangan gerila. Kami letupkan 
beberapa kawasan strategik pihak musuh dan aku 

sendiri tidak lepaskan peluang mendapatkan ibu 
dan membawanya bersamaku tinggal di kawasan 

pergunungan. 

"Saya berpuas hati dengan pencapaian anda semua," ucap 
SarjanHasan. Ruangmatanyabertambahcekungberbanding 10 tahun 
lalu. Pun begitu, matanya tetap bersinar sebagaimana jiwanya yang 
bersinarlagimemberiinspirasibuatkami.'Tenyucianjiwaterlalumus- 
tahak, seiring dengan kemahiran menggunakan senjata dan mengatur 
strategi. Inilah formula yang sering diremeh-temehkan. Formula kuno 
kononnya. Formula ini bagaimanapun bukan formula sembarangan. 
Formula yang diamalkan oleh Nabi Muhammad s.a.w. sendiri." 

Aku mendengar dengan tekun sambil erat memegang 
senjata bersama peluru yang sebahagian besarnya dikitar semula. 
Kami berbaris dalam saf lurus menghadap air terjun 
kecil dan dikelilingi oleh dinding batu semulajadi. 

"13 tahun Nabi dan para sahabat ditindas di Mekah sehingga 
memaksamerekaberhijrahkeMadinah. Bagaimanapun pada 10 tahun 
kemudian, mereka kembali membuka Mekah. Mereka ampunkan 
mana-mana penduduk Mekah yang pernah menyiksa mereka sebelum 
-nya. Adakah kalian bersedia untuk kembali ke kota Siantan?" 

"Sudah!" 

"Pasti?" 

"Pasti!" 

Laungan kami bergema berkali-kali apabila dikepung 
sebegitu oleh tembok-tembok batu gunung. Bulu romaku serta- 
merta naik manakala mataku sudahpun mula bergenang. 

"Hanya dengan formula penyucian jiwa melayakkan 
kita mendapat bantuan Allah. Bukankah ini juga formula 
yang diamalkan oleh Salahuddin al-Ayyubi sewaktu 
beliau cuba mendapatkan semula kota al-Quds? 

Salahuddin membaca al-Quran, empat hingga lima juzuk al-Quran 
sehari biarpun sewaktu di medan perang. Salahuddin turut meng- 
ampunkan mereka yang sanggup berada di bawah pemerintahan 
Islam selepas berjaya menguasai al-Quds dan al-Aqsa. Pengikut 
Salahuddin semuanya amat kuat bermunajat dan menghampir- 
kan diri dengan Allah. Mereka layak mendapat kemenangan ber- 
sama bantuan Allah menerusi pelbagai jenis makhluk Allah ter- 
masuk malaikat dan menafikan persediaan militari seadanya." 

Aku perlahan-lahan menggerakkan bahu yang membawa 
beg sandang belakang yang mengandungi mesin khas. Mesin khas 
ini boleh merambatkan gelombang khas yang berfrekuensi serupa 
dengan frekuensi jati bagi bahan xylencia yang terkandung dalam 
semua peralatan elektronik milik Exora, sekali gus menghasilkan 
resonans {xylencia mampu menjadikan peralatan elektronik kebal 
dengan EMP [electromagnetic pulse]). Resonans bukan sekadar me- 
rosakkan peralatan tersebut bahkan dapat membunuh penggunanya! 

Sarjan Hasan menyambung bicara, "Nah, apakah yang 
hendak dirisaukan? Bukankah ionosfrea, atmosfera, angin, matahari, 
awan, hujan, api dan tanah itu makhluk Allah? Allah mencipta mereka 
dan berkuasa penuh ke atas mereka. Seorang muslim sepatutnya 
lebih malu dengan ionosfrea dan atmosfera yang jauh lebih muslim 
berbanding dirinya. Penguasaan Exora hanyalah sementara lantaran 
penguasan mutlak adalah milik Allah. Hari ini mereka boleh memaksa 
hujan tidak turun. Tidak mustahil besok hujan akan 'makan tuan', 
membunuh mereka dengan banjir besar. Hari ini mereka boleh me- 
maksa angin menyerang kita. Tidak mustahil esok angin yang sama 
akan 'makan tuan', memelantingkan mereka dengan ribut taufan!" 

Selepas jam 1 pagi, kami pun berlepas menuruni gunung 
menuju ke kota Siantan demi mengambil kembali kota Siantan. 

Kami mahu kembalikan maruah bangsa dan agama 
bersama pertolong-an yang Maha Perkasa. Bisikku 
kepada ibu, "Anak ibu akan kembali sebagai 
wira. Jika tidak, anak ibu tetap bergelar wira bersemangat waja." 

Zulkifli Khair ialah seorang penulis muda fiksyen sains yang 
sedang aktif menghasilkan cerpen dan novel pelbagai genre. 
Blog peribadi beliau: http://ideamenulis.wordpress.com/ 

CERPEN SAI-FAI 



Zarah Ilusi (bahagian 2 daripada 5) 

oleh SITI NOR SANTI BT MOHD SAFAWI 

YANG terzahir jelas hanyalah ayat "Sistem gagal menerima sebarang 
maklumat" pada skrin besar makmal pangkalan data khas Gagak 
Hitam di daratan. Puluhan mata yang menyaksikan bungkam. 

"Kitaterputus laluan maklumat !" Dr. Habib menjerit mengge- 
garkan puluhan warga Gagak Hitam lain yang masih membatu 
kaget. Sedetik tersentak barulah keadaan menjadi hiruk pikuk. 

"Macam mana boleh terputus?!" 

"Tak sepatutnya ia berlaku!" 

"Mustahil terjadi! Sistem kita cukup canggih!" Hanya be- 
berapa perkataan seperti ini yang jelas didengari Profesor Quexz 
yang selebihnya tidak mampu ditapis lagi oleh telinganya. Bising. 

Profesor Quexz mengetapkan bibirnya. Jemari- 
nya membengkok ke dalam tapak tangan. Tergumpal kemas. 
Ada getar. Ada gegar. Ada aura. Panas gumpalan itu. Tiada 
kata yang sudi terluah. Buntu. Seakan mencabar maruahnya. 

"Aku tak percaya!" 

KIRAAN masa enam bulan bukanlah satu jangka masa yang 
singkat. Apatah lagi disertai dengan penantian dan penghara- 
pan dalam ketidakpastian. Kesamaran yang nyata. Kalau ditanam 
jagung tentu sudah berbuah. Kalau dibela ay am tentu sudah 
bertelur. Kalau dibela kucing mungkin sudah beranak. Namun 
pada Gagak Hitam masih belum mendapat apa-apa petanda. 
Mungkinkah misi itu sudah menempah kecewa di sana? 

Ryan dan Vills masing-masing 
pakar dalam sains kimia aktif . 



Atau mungkin sudah meragut nyawa? Tidak ada sesiapa pun yang 
memiliki jawapan untuk itu. Tidak ada yang berani membuat speku- 
lasi. Masing-masing nekad menanti. Menanti dan terus menanti. 
Ada yang hampir tewas menyerah kalah. 

Ada yang masih was-was. Ada yang semakin cemas. Ada 
yang sudah ditumbuhi gelisah dalam benih pasrah yang parah. 

"Mesyuarat, eksperimen, mesyuarat, eksperimen! Macam 
dah tak ada kerja lain ke kat dunia ni? Aku dah bosan! Satu habuk 
pun tak berhasil! Dah la radioaktif tu bahaya! Profesor Quexz dah 
gila!" Gertak Ryan. Hatinya cukup memberontak. 

Memang tiap-tiap hari mereka telah bertungkus lumus 
menghasilkan alat untuk mengesan nadi dengan menggunakan sinar 
radioaktif di makmal eksperimen radiasi ilham Profesor Quexz. 
Tujuannya untuk mengesan kesemua anggota Gagak Hitam yang 
hingga kini masih belum ada khabar berita. Di antara yang bekerja 
keras adalah Ryan dan Vills sendiri termasuklah dengan bantuan 
beberapa anggota Gagak Hitam yang lain. Ryan dan Vills masing- 
masing pakar dalam sains kimia aktif. Setiap hari 
mereka akan dipantau oleh Kepala Gagak Hitam 
iaitu Profesor Quexz bagi menjamin mutu kerja. 

Vills memamah laju roti beralas daging berselang keju. 
Panjang tengkuknya menelan cebisan gigitan yang sedikit besar. 
Halkumnya tertolak dan menonjol ke depan. Sebesar anak batu 
kerikil di kaki bukit. Segera tangannya mencapai segelas air suam 
yang sudah bertukar menjadi molekul-molekul kecil dalam gelas 
yang diperbuat daripada titanium lalu dituangkan ke dalam mu- 
lut yang majoriti gigi barisan hadapan dikoloni oleh gigi kapak 

Vills hanya memerhatikan sahaja telatah sahabatnya. Tanpa 
sebaris kata dia merenung tajam ke dalam anak mata insan yang 
semakin mahu mengalah itu. Rautnya tidak menayangkan kemes- 
raan. Wajahnya serius. Dua pasang kornea mata bertembung. Satu 
aliran interaksi bahasa hati tercetus. Ada virus geram menular dan 
merebak dalam bebuluh darah Vills. Kalau tidak difikirkan orang 
sekeliling, rasanya dah lama bonjolan baru muncul di dahi Ryan. 

"Kau dah lupa janji kita?" Vills cuba mengembalikan Ryan 
ke alam nyata. 

"Kau dah tak mahu mencuba? Kau dah mengaku tewas? Atau 
kau dah jadi bodoh?!" Nada yang sengaja ditinggikan. Soalan Vills 
menjadikan Ryan terdiam. Soalan yang menjanjikan kelukaan. Ryan 
tersedar. Rupanya dia telah mengguris hati dan perasaan Vills. Bung- 
kam. Kelu. SesungguhnyaRyan tidakpernahmelupakanjanjinyapada 
abang angkatnya. Cuma kadangkala jiwanya tertekan menyebab- 
kan janjinya hampir padam. Mujur ada Vills yang masih cekal. 

Vills kini sudah berdiri dengan menghunus pandangan 
yang sangat garang tepat kepada Ryan. Tajam. 

"Aku tahu kau dah lupakan Abang Gman. Kau tak nak 
berusaha selamatkan Abang Gman lagi. Kalau itu yang kau inginkan 
Ryan, aku tak boleh paksa kau dan aku tak nak paksa kau. Aku 
tak akan paksa kau!" Tiba-tiba kemarahan Vills tidak mampu 
dibendung lagi. Tanpa menoleh dia menapak laju. Puluhan 
mata yang sama-sama menikmati makanan tengah hari di kafe 
Gagak Hitam itu terpukau ke arah mereka. Tidak ada sesiapa 
yang berani mendekati mereka. Ryan masih terkejut. 

Sirenamaranmesyuarattergempartiba-tibabergema.Masing- 
masing segera menyarungkan jaket rasmi Gagak Hitam sebagai 
pakaian seragam mereka. Berbondong-bondong makhluk berjaket 
hitam berlogokan seekor gagak hitam yang sedang menebarkan 

kedua-dua belah kepaknya dalam bulatan berwarna putih bergegas 
ke dewan mesyuarat bersama pertanyaan di kepala masing-masing. 
Ada sesuatu yang penting akan disampaikan. Mungkin! Atau mereka 
bakal menerima arahan terbaru daripada pihak atasan. Mungkin juga. 

Ryan masih melabuhkan punggungnya pada kerusi empuk di 
makmal pangkalan data awam itu sambil memerhatikan skrin besar 
di hadapannya dengan pandangan yang hambar. Kata-kata Vills 
sewaktu makan tengah hari tadi masih lagi terngiang-ngiang. Kata- 
kata Vills yang berbisa ada benarnya dan dia tidak menyalahkan 
Vills seratus peratus. Salahnya juga kerana hampir berputus asa. 

Bersambung ... 



Hantar IKLAN anda. 

Sila Hubungi: 

f adliakiti @ gmail.com 

CERPEN SAI-FAI 



Lizofik's Monster (bahagian 1 daripada 3) 

oleh RICHARD HUANG 

PANGADI stretched his mighty muscles as he rose from fitful slum- 
ber. With his energies fully restored he would resume the great hunt. 
His ambition had taken him a long way from home. He was now in a 
part of the planet totally uncharted by his clansmen. Yet the task did not 
daunt him. His pledge to the clan stood and fulfill it he must. He had 
no doubts whatsoever that he would succeed. Such was his confidenc 
He surveyed the scene before him. The feeble sun had cast 
everything in an eerie light. To his eyes everything appeared 
odd and not a little grotesque. Nothing was like home. 
The trees were stunted, the leaves a sickly green, 
the grass thorny and unwelcoming, the entire land- 
scape wrongly proportioned and disorienting. 
Even the creatures seemed blighted by diseas 
or inbreeding. He found the region generally repulsive and 
would not stay any longer than he had to. 

As the great hunter bent to pick up his heavy lance, he heard 
what sounded like a female voice. It appeared to be coming from 
the very stream he had drank from the previous night. With nary a 
sound, he moved stealthily through the dense undergrowth toward 
the source of the noise. 

Pangadi crouched at the edge of the stream and slowly part- 
ed the tall grass before him. His eyes widened with amazement as 
he saw a young maiden washing herself in the waters. Her features 
were a little different from those of his clanswomen but she was 
undoubtedly beautiful. Of all the ugly things he had seen in that 
abominable place she was the one and only that pleased his eye. 

The hunter watched the beauty dry herself and put on 
what looked to him like sack cloths. He was about to approach the 
fair maiden when he noticed a movement in the corner of his eye. 

To his horror, an enormous beast emerged from the forest and sat itself 
next to the lady. It was round and had the thick black hide of an olifant. 
It glared at the maiden with angry blood-shot eyes and bared razor-sharp 
teeth. She merely stood submissively with her head lowered as if waiting 
for a command. 



The monster growled something to which the lady responded 
by nodding. Pangadi watched entranced but without comprehension as 
more instructions were issued in a tongue unknown to him. Eventually 
the beast lumbered back into the trees. The lady sat down as in despair. 
After a moment she picked up an old sack and began to fill it with drift 
wood. 

Pangadi checked to see that the monster had really gone before 
stepping out into the open. The lady, upon seeing the tall hunter, dropped 
her sack in alarm and attempted to flee. 

"All is well, fair lady!" Pangadi spoke in a soft tone. "I mean no 

harm". 

He placed his lance upon the pebbles and sat himself down on a 
large log. 




"I merely wish to talk." 



The lady halted her steps and watched Pangadi warily. 
Pangadi attempted a smile. "Do you understand my language?" 
he enquired. 

The lady nodded sheepishly and replied, "Some." 

'My name is Pangadi. I am a hunter from the north. I 
come seeking Mako meat which is rare and priceless in my region." 



Bersambung ... 

CERPEN SAI-FAI 



Advencer Realiti Maya (bahagian 1 daripada 2) 

oleh NAIMISAYUSOF 

"SELAMAT DATANG ke Arena Realiti Maya! Impian anda menjadi 
realiti." Terdengar ucapan aluan daripada penyambut tetamu Pusat 
Pelancongan Teknologi Maya. Amar dan rakan-rakannya berpusu- 
pusu masuk. Keadaan bingit. Pengunjung bersesak-sesak menunggu 
giliran.SetiappengunjungdikenakancajRM30.00.ArenaRealitiMaya 
adalah sebahagian slogan di sebalik teras teknologi taman liburan itu. 

Pusat teknologi dibangunkan menggunakan aplikasi realiti 
maya. Realiti maya mengubah dimensi audio visual sehingga 
menyihirkan minda pengamatnya, seolah-olah bayangan itu benar- 
benar wujud. Tidak keterlaluan, teknologi ini umpama seorang 
yang terlalu taksub dengan halusinasi. Bezanya cuma realiti maya 
masih terkawal sifatnya. Beberapa segmen pengembaraan advancer 
disediakan pihak penganjur. Antaranya pengembaraan ke angkasa, 
pengendalian jet di medan tempur, penjelajahan di dasar laut. Se- 
tiap pondok advancer (adventure booth) menyediakan skrin ses- 
entuh, topi khas dengan simulasi realiti maya, kerusi dan joy stick. 
Setiap adventure booth dikhaskan kepada seorang pengunjung 
dan ditutup apabila pengembaraan hendak dimulakan. 

"Aku takut!" Jelas Amar. Inilah pengalaman pertamanya 
mengunjungi pusat rekreasi interaktif. 

Zaid menenangkannya, "Apa halnya? Konsepnya seperti 
rumah hantu, tetapi pendekatannya lebih sofistikated." 

Rumah hantu memerlukan pengunjungnya berjalan 
mengikut lorong-lorong yang disediakan, sambil itu karakter 
hantu, kesan bunyi dan latar tempat diwujudkan. Pusat teknologi 
tersebut hanya menggunakan simulasi komputer, pengunjung 
duduk pegun sambil mengawal pengembaraan menggunakan 
joy stick. Topi khas hanya menambah kesan khas audio visual, di 



21 



CEREKAUALA Isu #2 



samping mengalihkan penglihatan kepada persekitaran sebenar. 

" Jangan risau. Tiada kejutan seperti di rumah hantu," sokong 
Aiman pula. Amar masih takut-takut. "Aiman, engkau masuk dulu. 
Aku lepas 4 ni." Aiman tidak berlengah lagi. Lalu dia masuk ke dalam 
pondok advencer dan menikmati pengembaraannya. Amar dan Zaid 
menunggu di luar. 

"Rumah hantu adalah bentuk tradisional. Grafiknya 
kaku, pergerakan patung-patung hantu dibuat oleh manusia. 
Selain rumah hantu, kita beralih ke arah konsep realiti maya 
moden. Pusat Sains Negara memperkenalkan misi penjelajahan 
ke angkasa. Pengunjung duduk di dalam dewan, kemudian persem- 
bahan dimulakan denganmembawa pelawat menghayati persekitaran 
di angkasa," Zaid berceloteh panjang. 

Keadaan sungguh meriah. Kanak-kanak terutamanya sangat 
teruja. Seorang kanak-kanak menangis mahu 'mengembara' semula. 
Ibunya memujuk dengan pelbagai helah. Maklum sahaja, peluang 
yang diberi hanya sekali. "Kita datang lain kali, ya?" Wanita itu 
mengurut dadanya kelegaan bila anaknya berhenti menangis. 

Sepuluh minit kemudian Aiman keluar. "Wah, hebat! Tidak 
sia- sia tigapuluhringgit 6 tu. " Aimanbaharu sahaj a ' turun ' dari angkasa. 

Amar tidak sabar-sabar lagi setelah melihat kepuasan ter- 
pancar di wajah Aiman. Apatah lagi sebentar tadi dia melihat reaksi 
kanak-kanak yang lebih muda daripadanya. Dirinya tercabar. 

"Aku masuk dulu," Dia menyerahkan telefon bimbitnya ke- 
pada Zaid. 

Topi khas tertera perkataan VR Hat disarungkan ke kepala- 
nya. Kemudian dia membuat pilihan advancer. Jari telunjuknya 
pantas menekan butang pilihan, 'Unexpected War'. Dia mendapati 

dirinya berada di dalam dewan. Selain dirinya, terdapat seratus ju- 
ruterbang serta pegawai tentera. "Welcome to the Unexpected War 
Zone. We're fighting in the backward world." Taklimat 'perang' di- 
sampaikan dalam nada pejuang, penuh semangat dan harapan untuk 
menang. Tatkala ucapan pegawai turns tentera selesai, dia bangun 
dan melangkah megah ke pesawat tempur. Bentuknya seperti pari 
helang. Zon pelepasan pesawat hinggar. Hangar itu bergegar dek 
lantunan gema bunyi pesawat berlepas. Setiap kali tindakan dibuat, 
dia akan mendengar diskriptifnya seperti konsep penjelasan dalam 
permainan komputer. Kawalan pesawat hanyalah menggunakan joy 
stick. Terasa dirinya sedang menduduki ujian simulasi calon juruter- 
bang. Trafik udara bersimpang siur dengan ratusan pesawat tempur 
dan peluru berpandu. Dia kemudian meluncurkan pesawatnya pada 
ketinggian tertinggi. Setiap peluru ditangkis dengan sinar laser. 

"Boom!" Pesawatnya bergegar. Peluru berpandu kalis radar 
menghentam dari arah belakang. Dia kini dalam bahaya. Asap mula 
berkepul-kepul dengan sinaran api yang marak. Dia menanggalkan 
tali pinggang keselamatan dan menekan butang emergency eject di 
bawah tempat duduknya. Dia melantun keluar. Anehnya, tidak ada 
pertempuran di sekitarnya justeru dia selamat mendarat di kawasan 
gurun kontang. Dia menanggalkan payung terjun dan menggagau 
pinggang, pistol berisi peluru tersisip kemas. Lantas dicabutnya 
sambil berjalan penuh waspada. Air gurun mengombakkan pasir. 
Puing-puing kecil menerbangkan debu. Pandangannya berkabut. Se- 
konyong-konyong muncul lembaga besar! Bayang besarnya menu- 
tup seluruh pencahayaan, dia kini dalam kesamaran. Gelap dari arah 
hadapannya. "Siapa kamu?" 

Lembaga itu berhenti, "Aku Australopithecus." 

"Oh? Engkaulah dongengan pendokong Darwinisme itu?" 
Dia kaget. Suaranya bergetar. Seluruh badannya menggigil. 

Lembaga itu masih kaku sambil memerhatikannya, "Usah 

Setahunya, dakwa penyokong Darwin, 
Australopithecus hidup lima hingga enam 
juta tahun lampau. Otaknya dikatakan 35 
peratus saiz otak manusia moden. Dan 
lebih aneh lagi, Australopithecus adalah 
makhluk perantara dalam evolusi beruk 

yang menjadi manusia. 



gusar. Aku tidak akan membahayakanmu." 

Dia menurunkan pistol yang diacu kepada Australopithecus. 
"Apa mahumu?" 

Australopithecus mundar-mandir kemudian berhenti se- 
jenak, "Begini. Aku mahu menyatakan kebenaran." 

Setahunya, dakwa penyokong Darwin, Australopithecus hidup 
lima hingga enam juta tahun lampau. Otaknya dikatakan 35 peratus 
saiz otak manusia moden. Dan lebih aneh lagi, Australopithecus adalah 
makhluk perantara dalam evolusi beruk yang menjadi manusia. 

"Kebenaran?" kekagetannya sudah surut. Jaminan 
Australopithecus yang tidak memudaratkan membuatkannya berani. 
Dia kini lebih santai. 

Bersambung ... 

CERITA BERSIRI 



Kembara Ratna 

oleh RAIHA B AHAUDIN 
Episod 1: Bermulanya Kembara Ratna 

16Mei3104 
Berhampiran atmosfera Jupiter 

DAD A Raja Johan Syah sesak. Korneanya menangkap imej letusan demi 
letusan besar yang menggegarkan pesawat seperti tidak berpenghujung di 
luar Jambatan KAD Bay an. Visual skematik pada holoskrin di hadapannya 
menunjukkan peratusan bahan api yang merundum pantas hingga 23.87%. 
Sistem perisai tidak berfungsi lagi. Bunyi bising amaran pesawat seakan 
tidak terdengar. Anak kapalnya bergelimpangan. Tidak pernah dia digem- 
pur oleh armada sehebat ini. Benar-benar dia rasa tertipu. Memang benar 
sekali telahan Jeneralnya; peperangan ini perangkap semata-mata! 

Tidak jauh daripada medan tersebut, kira-kira 5 km, sebuah pesa- 
wat kelas battleship bersaiz 780 meter dengan muatan 38 anak kapal me- 
nanti tenang. Belumpun pesawat itu menunjuk belang, imejnya saja sudah 
cukup menggerunkan. Tingkap pada jambatan pesawat kelihatan seperti 
mata garang merenung tajam. Berekabentuk industrial sepenuhnya, dengan 
kemasan titanium kasar bercalar balar seakan seorang panglima yang hidup 
hanya untuk perang. Geroda Battleship masih tidak berganjak. Bagaimana- 
pun, di kiri kanan pesawat, seakan tidak sabar Turret Heavy Laser, Rotary 
Autocannon dan Shipkiller Torpedoes dihalakan ke medan pertempuran; 
sedia menyerang. 

Di dalam jambatan Geroda, seorang lelaki berdiri berbadan sasa 
seolah atlet bina badan terlebih dos steroid dan bersut utilitarian hitam- 
merah. Dengan mata kecil tirus dan berambut panjang lurus, dia memerhati 
tajam keadaan di luar yang semakin menggasak. Beberapa pesawat juang 
yang dilepaskan Geroda tadi semakin hebat menyerang Bay an tanpa henti. 
Dia senyum kecil. Tidak dihiraukannya km yang sibuk menganalisis data 
serangan mereka. 

Tak apa yang perlu dirisaukan. Mereka tak bersiap sedia. Sayang 
sekali. Tak berpeluang langsung menggunakan pesawat-robot berteknologi 
trans warp eksperimental mereka. Kini ia akan jadi milik kami. Dia akan 
pastikan Koloni Nu Gene tak akan lupa dengan Panglima Hitam. 

Senyumnya makin lebar. 

"Kenapa tak gunakan saja trans warp! Apa gunanya kita ada pesawat se- 
hebat ini kalau tak boleh guna, hah?" Pekik Johan Syah. Radang benar 
melihatkan krunya yang seperti tidak berbuat apa. 

"Kita tak boleh nak agih tenaga yang tinggal sedikit ni pada 
sistem enjin! Lagipun, Tuan pun tahu; pesawat ni kan eksperimental! 
Masih tak stabil!" bersungguh Rais, anak kapalnya memberi alasan. 

Rasa mahu dibuatnya ketika ini. Bantuan armada ke atas serangan 
yang disangkakan kecil menjadi perang paling kalut yang dilaluinya. Apa- 
tah lagi pesawat-robot dengan pecutan trans warp eksperimentalnya ini 
adalah teknologi rahsia saintis Nu Gene. Jatuh ke tangan musuh bukan satu 
pilihan. 

"Apa yang kita nak buat, tuan?" 

Johan menghela nafas, cuba menenangkan hatinya yang berdebar 

"Ada sesuatu lagi tentang Bay an yang kamu tak tahu ..." 

Johan Syah merenung Rais seperti renungnya orang yang 
harapan. Jeda seketika. Fikirannya menerawang seolah mahu kembali ke 
koloni. Menghela nafas panjang bila imej di dalam kepalanya terhenti 
pada seorang gadis berwajah eksotik bersuit merah. Kemudian menarik 
satu kompartmen rahsia yang jika dilihat pada luarnya seperti tiada apa. 
Satu punat hijau, bertulis, 'KECEMASAN SAHAJA. Johan Syah berhenti 
seketika. Kemudian menekan butang hijau. Ya, hijau. Warna keramat Nu 
Gene. 

"Pulanglah!" 





Renungan Panglima Hitam jadi tajam. Berdirinya tadi tenang-tenang saja, 
mula mengalih tapak. Ada sesuatu yang tidak kena. Ada sesuatu pada KAD 
Bayan. Data visual skematik analisis pada Bayan yang tadinya malas seperti 
diterjah satu tenaga. Panglima Hitam memandang ke luar jambatan Gero- 
da. Bayan yang sedang digasak dengan turret bertubi-tubi oleh pesawat 
juang musuh bergegar hebat seperti mahu meletup. Satu garisan melintang 
bercahaya terang kelihatan pada KAD Bayan. Sejak menyerang hendap, 
inilah kali pertama Panglima Hitam diserang debar kencang. 

Apa dah jadi? Mustahil Bayan serapuh ini? Sia-sia saja dia bere- 
but teknologi ni dari Johan Syah celakal 

Kemudian, letusan cahaya seterang bintang Supernova muncul menyebab- 
kan mata Panglima Hitam seakan buta seketika. Antara nampak dan tidak, 
KAD Bay an terbelah dua, berpisah dan bahagian bawah Bay an meluncur 
laju dengan pengumpulan tenaga untuk pecutan trans warp. Sekelip mata, 
separuh Bay an lenyap dalam pandangan. Semua terjeda. 



Di penghujung sistem solar, (bukan di orbit Pluto kerana anda sendiri tahu 
Pluto bukan planet terakhir dalam sistem solar) beberapa separuh sfera 
kehijauan lut cahaya berdiameter sekurang-kurangnya 5 km setiap satu 
seakan tergantung di tengah angkasa. Dengan bingkai gaya seni bina cam- 
puran Islam Timur Tengah dan Gothik, dari satu sudut kelihatan seolah 
bola hikmat kaca bergaya vintaj milik wanita tilik gipsi. Kubah-kubah ini 
dipegang pula dengan jambatan dihubungkan dengan kubah paling besar di 
tengah. Menerobos ke dalamnya mengasyikkan sekali. 

Koloni Nu Gene. Stesen angkasa dan planet buatan sememang- 
nya keistimewaan Nu Gene. Merekalah koloni perintis teknologi angkasa. 
Kerana sejarah mereka mengajar mereka supaya tidak bergantung pada 
planet untuk hidup. Planet buatan yang dibina atas konsep Utopia mengu- 
jakan sesiapa saja yang pernah melihatnya. Bingkai pemegang kubah yang 
halus beronamental bukan hiasan semata tetapi juga memaksimakan kuti- 
pan tenaga solar. Dan siapa sangka, di bawah kubah-kubah kaca, bandar- 
bandar ultra moden bersenibina Neo Timur Tengah-Gothik berselang seli 
dengan taman dan kebun hijau bertingkat-tingkat dalam bandar. 

Bagaimanapun, di kubah utama tengah bandar pada hari itu, sua- 
sana tidak seindah biasa. Ratna Kemala dan Inang Dara berkejar bersama 
pengiring ke Jabatan Logistik, Kor Tentera apabila menerima khabar luar 
biasa itu. Kor angkasa yang sedikit berbeza gayanya berbanding bangunan 
lain di bandar ini, kelihatan sibuk. Beberapa kereta hibrid tentera keluar 
masuk sejak tadi ke perkarangan bangunan bergaya industrial-utilitarian 
berkemasan kaca dan keluli tahan karat ini. 

Ratna Kemala masih mengah ketika Jeneral Musa menunggu resah. 
"Puteri! Kita 

"Ratna! Ratna saja, Jeneral." 

Inang Dara menyiku dan berbisik, "Puteri . . . Protokal di depan 

Ratna tidak membalas. "Masalah apa, Jeneral Musa?" 
"Menara kawalan terima isyarat dari pesawat abang puteri, dengan arahan 



pegawai! 

SAR ..." Kemudian diam. Ratna menanti dengan renungan tajam. Debar- 
nya makin laju. 

"Dan?" 

"Separuh saja dari komponen pesawat Bayan yang pulang. Tiada 
sesiapa di dalamnya ..." 

Jeneral Musa merenung Ratna. Galau hatinya melihat gadis 16 
tahun ini. Kehilangan ibubapa lapan tahun lepas satu tragedi. Abangnya 
yang terpaksa menjadi ketua koloni pada usia 17 tahun walaupun satu usia 
matang bagi Nu Gene tetap beban besar yang hams digalas. Tidak untuk 
satu lagi tragedi. 

Ratna tunduk diam. Berlagak tenang. Ada air mata yang ber- 
takung. Ratna. Ratna. Koloni mengenalnya sebagai gadis yang terpaksa 
menjadi matang. Tiada tanda dia seorang puteri jika berpapasan di jalanan. 
Bertubuh kurus, kulit hazel dan sentiasa bersuit merah hati simbol keceka- 
lannya, berbut tinggi lelaki dengan rambut merah-coklat berpotongan ala 
Anna Wintour paras bahu. Yang membuatkan fizikalnya begitu istimewa 
cuma mata hijau kecil dan tulang pipi tinggi. 

"Boleh saya lihat pesawat?" Air mata Ratna bergenang. 

Tiada yang istimewa di hangar pesawat Kor Tentera, Nu Gene. Beberapa 
pekerja teknikal yang baru sampai dengan kenderaan hibrid Kor Tentera 
sedang memunggah alat ganti pesawat. Mata Ratna memerhati tajam lu- 
aran KAD Bayan. Dengan panjang 380 meter, Bayan yang berekabentuk 
organik; gaya tersendiri pada semua pesawat Nu Gene dengan sedikit 
ornamen dan butiran pada sayap sememangnya bukan pesawat perang. 

Cuma dengan kelengkapan beberapa senjata seperti 1 x Class 5 
Heavy Laser dan 2 x Class 3 Shippkiller Torpedoes serta sedikit tambahan 
2 x Class 5 Rotary Autocannon, Bayan seperti pesawat renjer angkasa ber- 
bekal sedikit senjata pesawat perang. Tapi Bayan masih istimewa. Ratna 
tahu itu. Abangnya, Johan Syah menyebutnya berkali-kali. Koloni mana 
lagi yang mempunyai teknologi pesawat-robot trans warp? Ya. Cuma Nu 
Gene. Dan Ratna juga mengerti kerana sebab itu juga dia kehilangan satu- 
satunya saudara yang masih ada. 

Ratna lihat sesetengah bahagian badan pesawat yang kemek dan 
penuh kesan terbakar akibat tembakan. 

Apa saja yang dilalui abang Johan Syah? Di mana dia? Apa yang 
berlaku pada abang dan skuadnya? 

"OS pada pesawat Bay an alami kerosakan teruk. Cuma sistem 
trans warp beroperasi dengan baik. Kita tak dapat jejak koordinat abang 
puteri." 

Ratna menung. Pesawat-robot. Kenapa pesawat-robot? Apa 
kaitan robot dengan pesawat inipula? 

Cuma Inang Dara mengangguk-angguk melayan Jeneral Musa. 

"Kita cuma terima arahan untuk misi SAR. Di mana, kita masih 
tak tahu. Saintis dan jurutera Nu Gene sudah menghantar pegawai teknikal 
kita yang terbaik, Pak Megat dan Bongsu untuk membaik pulih secepat 
mungkin enjin dan OS pesawat." 

Ratna masih menerawang jauh. Raja Johan Syah. Ratna seperti 
masih dapat melihat mata abangnya. Ibarat filem seluloid yang berputar. Air 
mata Ratna merembes lagi. Ironinya, sejak ibubapanya pergi, Johan Syah 
tidak pernah lagi melindungi Ratna. Ratna ditukarkan ke sekolah tentera 
awam kelas pertengahan koloni. Tidak pernah lagi melayan Ratna seperti 
budak perempuan. Malah hanya melihat apabila pada satu hari dia dipukul 
sekumpulan budak-budak lelaki. Ya. Ratna pernah membenci abangnya, 
Johan Syah. 

Dia masih ingat lagi pertengkaran mereka beberapa tahun lepas. 

"Kenapa abang berubah? Abang lupa Ratna satu-satunya saudara 
abang yang masih ada?" Ratna memekik. Radang sungguh dia melihat pe- 
rubahan sikap Johan Syah. 

Abangnya kelihatan tua beberapa tahun daripada umur sebenar. 
Beberapa urat rambut putih terjuntai di hadapan yang kelihatan seperti di- 
warna cuma menambahkan kegilaan gadis koloni padanya. Ya . Bagaimana 
jauh pun Johan Syah berubah, dia masih lelaki segak bujang paling berke- 
layakan di koloni ini. 

Pandangan dalam Johan Syah bertukar mendung. Dia memegang 
kedua bahu Ratna. 

"Ratna, abang cuma mahu pastikan. Jika sesuatu berlaku pada 
abang, Ratna boleh ketuai koloni." 

Johan Syah mendakap rapat Ratna dan mengucup dahinya. 

"Abang masih di sini, Ratna. Tak pernah berubah." 

Jeneral Musa dan Inang Dara masih berlegar sekitar Bay an. Ke- 
lihatan Jeneral Musa masih menerangkan sesuatu pada Inang Dara. Ratna 
berlari mendapatkan Jeneral Musa.1 

Ratna merengus. Dengan sengaja dia menghempas kuat pintu kaca bilik 
Menteri Pertahanan. Sia-sia saja rundingan ini. Apa lagi dayanya mahu 
menyertai skuad misi SAR mencari Raja Johan Syah yang hilang entah ke 
mana. Ratna henti sebentar. Fikirannya ligat mencari akal. 

Ya. Inang Dora. Inang Dara akan menolongnya.Hanya dia saja. 

Di dalam bilik Menteri Pertahanan, Datuk Seri Adding tunduk 
menggeleng kepala. Rumit benar berurusan dengan Ratna. Puteri seorang 
ini tidak mahu berkrompomi. Apa gilanya dia mahu melayan permintaan 
menghantar skuad bantuan diketuai gadis kadet 16 tahun tanpa pengalaman 
ke tangan musuh? Itu belum lagi mengira dia sebagai pewaris akhir bang- 
sawan Nu Gene yang tinggal sedangkan nasib abangnya tidak diketahui 
lagi? 

Datuk Seri Adding menghela nafas panjang kembali tenang. Dia 
meneruskan kerja-kerjanya dan menganggap rundingan tadi selesai. 

Dia silap besar. Ternyata dia tidak kenal siapa Ratna Kemala. 

Ratna Kemala memandu tenang selamba kenderaan hibrid kepunyaan Kor 
Tentera. Inang Dara yang dipaksanya memakai pakaian tentera kelihatan 
keliru dengan apa yang berlaku. Ratna mengerling ke arah Inang Dara. 
Perempuan berumur 28 tahun di sebelahnya lebih layak dipanggil 'puteri' 
berbanding dirinya. Dengan rambut lebat beralun perang muda; sifat fizikal 
yang jarang dilihat pada koloni Nu Gene dan berkulit cerah mulus kelihatan 
glamor sekali. Selain daripada hari ini, sering saja dia mengenakan gaun 
cashmere berwarna fushia cerah membalut tubuh mongelnya. 

Bagaimana wanita seperti Dara boleh menjadi inangnya, dia send- 
iri tidak mengerti. Dia diambil oleh Raja Johan Syah beberapa tahun dulu 
untuk menjaga keperluan Ratna. Mungkin juga Johan Syah cuma mahu 
memastikan sifat kelelakian Ratna boleh dikawal jika sentiasa ditemani 
Inang Dara. Walaupun dia pasti itu tidak akan berlaku, dia senang sekali 
dengan Inang Dara. Tidak pernah menyoal atau mempertikai. Sentiasa saja 
dia menggembirakan Ratna. Rupa luarannya walaupun kelihatan seperti 
bimbo jelita yang kosong, Inang Dara adalah penyorak Ratna yang sangat 
setia. Dia kira, kerana itulah dia mengheret Inang Dara pada hari ini. Bukan 
untuk menyelesaikan masalah; tetapi untuk mengurangkan galau hatinya. 

."Inang Dara tahu tak kita nak ke mana?" 

Inang Dara terus sengih ceria, "Tak pernah lagi kalau ikut Ratna, 
kita jadi bosan. Tak kisahlah nak pergi ke mana pun. Kita ikut je! " 



Ratna senyum lebar. Memang dia tidak mengharap jawapan yang 

lain. 

Bersambung ... 

Secicir Tentang Raiha Bahaudin 

Raiha binti Bahaudin, dilahirkan pada 16 April 1977 dan per- 
nah bersekolah di Sek. Ren. Keb. Jalan Datuk Palembang dan 
SMK(A) Sharifah Rodziah. Penerima Diploma Seni Bina dari 
Universiti Teknologi Malaysia ini pernah bekerja sebagai pem- 
bantu arkitek di beberapa buah firma sebelum membuat kepu- 
tusan untuk untuk melibatkan diri ke dalam bidang produksi 
dan penerbitan animasi serta majalah TV di Firecrackers (M) 
Sdn. Bhd. Beliau kini menjadi penulis skrip beberapa animasi 
seperti Rajawali serta majalah TV seperti Anjung Seri. Kini 
beliau sedang mengusahakan penulisan dan penerbitan ranca- 
ngan Deko Budget dan Cergas, Sihat, Bergaya! Siri Indera- 
putra dan Nakhoda Muda adalah usaha Firecrackers untuk 
menghidupkan kembali sastera klasik yang semakin dilupakan 
dalam bentuk baru. Bercita-cita untuk menjadi penerbit doku- 
mentari berkualiti, beliau juga adalah peminat setia anime se- 
perti Macross Frontier, Apple Seed dan Karas. 

Menurut Raiha, kosmologi cerita bersiri ini merupakan 
adaptasi daripada sastera klasik Melayu, Hikayat Nakhoda 
Muda dalam bumbu fantasi dan perasa sai-fai. Beliau hadiah- 
kan cerita bersiri ini untuk tatapan generasi baru yang tidak 
pernah mendengar kehebatan pengembaraan, pencarian dan 
cinta seorang saudara bernama Ratna Kemala. 

Sumbangan Karya/Pandangan 

Karya fiksyen, bukan fiksyen tanpa format apa-apa pun (janji tersemat 
dalam idealisme fiksyen sains, fantasi, seram dan lain-lain genre fiksyen 
spekulasi) mohon dihantar kepada fadliakiti@gmail.com untuk disiarkan 
dalam CEREKAUALA edisi seterusnya. Kami ada hak untuk menolak mana- 
mana karya yang tidak sesuai. Tetapi perkara itu tidak mungkin berlaku 
jika penaakulan mantik diamalkan terhadap niat pembaca yang memilih 
zine ini. Kami juga mengalu-alukan pandangan saudara-saudari yang ber- 
nas untuk evolusi zine ini. 



Sai-Fai.com: 

Nazri M Annuar 
Serunai Faqir 
Fadli al-Akiti 
Firdaus Arif 
Jonos 
Mat Jan 

Penyumbang Cerekawala02: 

Fadli al-Akiti 
(f adliakiti @ gmail. com) 

Zulkifli Khair 
(zuhaka@gmail.com) 
Siti Nor Santi bt Mohd Safawi 
( s weetzircon @ yahoo . com) 

Raiha Bahaudin 
(raihabahaudin @ yahoo . com) 
Richard Huang 
(drachen262 @ yahoo .com) 
Naimisa Yusof 
(hanafi . mohamad @ gmail . com) 

mempersembahkan ... 




Siri Animasi 3D Sai-Fai Yang Pertama di Malaysia 

Sebuah terbitan Firecrackers Studios 



